Planéta Zem je taká veľkolepá,
že ľahko prehliadneme tie najmenšie veci v živote.
Ale keď sa pozrieme bližšie...
zbadáme celý neprebádaný svet.
Svet, v ktorom drobní hrdinovia...
a malé príšerky...
potrebujú úchvatné superschopnosti...
aby dokázali prekonať obrovské prekážky.
Maličký svet
Africká savana.
Zem legiend.
Domov jedných z najväčších...
KOMENTÁR PAUL RUUD
...a najpôsobivejších zvierat.
Ale pod nohami slonov sa rozprestiera neprebádaný svet.
Svet tenkonožcov.
Hemží sa to v ňom množstvom drobných pasúcich sa zvierat a predátorov.
Ale v krajine obrov nie je život drobca jednoduchý.
A keď sa stáda vyberú ich smerom, život sa im ešte skomplikuje.
SAVANA
Tenkonožec nie je väčší než škrečok.
Ale je oveľa rýchlejší.
Na svoje rozmery je trikrát rýchlejší ako gepard.
Na vytrvalom love potravy uháňa rýchlosťou 30 kilometrov za hodinu.
Táto samička musí každý deň zjesť potravu vo váhe tretiny svojej hmotnosti,
aby mala energiu na svoj rýchly život.
Vybuduje si tak sieť cestičiek na tisícoch metrov štvorcových,
aby našla potravu aj v období sucha.
Kobra zaútočí, ani okom nemihne.
Ale vďaka svojim cestičkám má náskok.
Život tenkonožcov je hektický a osamelý.
Na rozdiel od kráľov tohto červeného hradu.
Mangusty trpasličie si často stavajú domov v termitiskách.
Veľké sú ani dlaň,
a tak tkvie ich sila (a teplo) v ich počte.
Rána sú na savane prekvapivo chladné.
Prispať si je lákavé.
Ale dnes nie.
Tento malý zobákorožec je hladný.
A nevie sa dočkať raňajok.
Dvadsať mangúst a jeden zobákorožec tvoria zvláštny tím.
Ale malým tvorom sa oplatí držať spolu.
Mangusty vylákajú korisť.
Zobákorožec zatiaľ hliadkuje pred hrozbou.
Mangusty trpasličie prepátrajú plochu veľkú ako 50 futbalových ihrísk.
A cestou si značia územie.
Čím vyššie zanechajú pachovú stopu, tým väčšie sa zdajú druhým.
Aj v období sucha nájdu na svojom území dostatok potravy.
Aj keď sú to najmenšie africké mäsožravce,
trúfnu si aj na veľké zvieratá.
Jedovatý pavúk vtáčkar.
Tento neoblomný tím sa chopí každej šance a prežije tak aj kruté časy.
Všetko sa však zmení, keď príde dážď.
Pri putovnom živote sa úkryt hľadá ťažšie.
Ale mangusty sú v teple a v bezpečí.
Domov si vybrali dobre.
Termitiská ich dokonale ochránia pred všetkými živlami.
Zmiešaním slín a prachu
stavia tento usilovný hmyz homole pevné ako z betónu...
a veľké ako slon.
Za dažďom prichádzajú veľké zvieratá.
Slony sú prvé, ktoré krajinu zásadne ovplyvnia.
Stopy päťtonového zvieraťa...
vytvárajú vodný svet, v ktorom plávajú rôzne drobné tvory.
Vrátane tých najstarších na planéte.
Listonohy žijú v takýchto malých jazierkach,
odkedy ich labami vytvárali dinosaury.
Pár dní po daždi sa celá savana zazelená.
Keď sa zvieratá začnú kŕmiť...
má to rozsiahle dôsledky.
Tenkonožec s týmto neporiadkom nepohne.
Ale dorazila pomoc.
Hovnivály sú na čerstvej kôpke za sekundu...
dúfajú, že si korisť uchmatnú skôr, než dorazí konkurencia.
Táto guľôčka je veľmi vzácna.
Znamená preňho jedlo aj nádej na partnerku v jednom.
V tomto malom svete môže byť aj jeden krok neúspechom.
A splašená črieda hotovou pohromou.
Počas najväčšej migrácie putuje krajinou vyše milióna zebier a pakoní.
Prísľub čerstvej trávy ich poháňa... práve týmto smerom.
Cíbik korunkatý hniezdi na šírej savane.
Novej znáške tejto samičky hrozí, že bude rozdupaná.
Hoci jej siaha sotva po členky, cíbik sa odváži postaviť aj gazele.
Ale stádo pakoní je nezastaviteľné.
Ako zázrakom všetky jej vajcia sú celé,
ale vyliahnu sa až o mesiac.
Cestičky tenkonožca dopadli horšie.
Nastal čas na údržbu ciest.
Opäť plnou rýchlosťou.
Stádo si pochutnáva na tráve, no žirafy hľadajú stromy.
Akácie majú čerstvé lístie.
Chránené dlhými tŕňmi.
No proti polmetrovému jazyku veľa nezmôžu.
Ale strom sa chráni aj inak.
Na záchranu sa prirúti armáda akáciových mravcov.
Uhryznú žirafu kamkoľvek zasiahnu.
Až kým napokon neodíde.
Na akácii rastú špeciálne napučané tŕne, kde prebýva jej oddané vojsko.
A drobné poháriky nektáru, ktorým sa kŕmia.
Spoločnými silami sa drobné tvory môžu postaviť aj obrom.
Ale niekedy je lepšie zdúchnuť.
Ostré, zahnuté kly,
150 kilogramov svalov...
Prasa bradavičnaté je impozantné.
A táto mangusta vie, čo hľadá.
Trochu rozmaznávania.
Najodvážnejšej manguste sa ujdú tie najšťavnatejšie kliešte.
Keď sa pridá zvyšok tímu, sviňa si vychutná dôkladnú starostlivosť.
K mangustám do wellnessu čoskoro zavítajú aj ďalší klienti.
Mangusty si ich dokonca označia ako verných zákazníkov.
Tí dosť malí a bystrí
využijú aj tie najdesivejšie zvieratá.
Kľuvače vyhrávajú tie najvyššie ceny.
Ostrými zobákmi vyberajú parazity.
Keď má jeden hostiteľ už dosť, presunú sa k ďalšiemu.
Kľuvače získavajú takmer všetku potravu od kopytníkov.
So štipkou vynaliezavosti a poriadne silným žalúdkom,
malé tvory využijú migráciu čo najlepšie.
No ďalší predátori môžu byť nebezpečnejší.
Vajcia cíbika sa práve vyliahli.
Vtáča sa len stavia na vlastné nohy...
...v nebezpečnom svete.
Šakal je statný lovec.
A čím je zviera menšie,
tým je ľahšou korisťou.
Zúfalý krok.
Statočná matka robí, čo môže, aby odviedla pozornosť na seba...
a preč od vtáčatka.
Kým sa nepohne, je takmer neviditeľné.
Ale štípajúce mravce sa ignorujú ťažko.
Mama odlákala pozornosť.
Šakala rozptýlila dostatočne.
No vtáčatko bude musieť ochraňovať,
kým sa migrácia neposunie.
Stádo sužujú malí migranti,
ktorí ich všade nasledujú.
Veľké zvieratá otravujú roje múch.
Ale v maličkom svete je to pojazdná hostina.
Ďalej od stáda si na skalách jašteričky
agamy osadné počkajú, kým príde potrava k nim.
Väčšinou sa musia spoliehať na náhodu.
Takže keď sa zjaví väčšia šanca...
musia sa jej chopiť.
Levy si sem prišli oddýchnuť cez horúčavu.
A s nimi aj muchy.
Veľa múch.
Odvážnemu šťastie praje.
Ale budiť spiaceho leva nie je múdre.
K potrave možno vedie obchádzka.
Neuveriteľné, čo všetko týmto drobcom prejde.
Ale tvárou v tvár nebezpečenstvu...
nepokúšajte šťastie.
Keď pôda vyschne, stádo sa pohne ďalej.
Niektorým nebude ľúto, že odišli.
Opäť zavládol pokoj.
Tenkonožec si môže zas voľne behať.
Naháňať hmyz vo veľkej rýchlosti...
a nič ju nezastaví.
Ako čas uteká...
črtajú sa nové úlohy.
Vyschnutá slonia stopa môže znamenať koniec cesty.
Ale tento chrobáčik je silný.
Zdvihne desaťnásobok vlastnej váhy.
A keď stádo odišlo, nemôže si dovoliť guľôčku stratiť.
Herkulovské úsilie sa vyplatilo.
Samička, s ktorou sa podelí o najcennejší majetok
a stane sa jeho družkou.
Aj mangusty si nažívajú šťastne.
Aspoň väčšinu času.
Jedna mangusta ľahko padne kobre za obeť.
Ale keď držia spolu...
je táto skupinka neporaziteľná.
A teraz majú v bande nováčikov.
Majú ešte len mesiac,
ale o tri mesiace
budú plnohodnotnými členmi tímu.
Počas najväčšej migrácie na Zemi
drobní hrdinovia nielenže prežijú, ale dokážu z nej prosperovať.
Savana je zemou legiend.
A ako sa ukázalo...
niektoré z najväčších príbehov... tu píšu tí najmenší.
Preklad titulkov: Monika Sitarčíková